فرانسانین، رواندادا ۶ آوریل ۱۹۹۴.جو ایلده توتسیلره قارشی باشلادیلان و تخمیناً ۸۰۰ مین نفرین اؤلدویو سوی‌قیریمین اصل مسئوللارینی گیزلتدیگی ادعا ائدیلدی.
فرانسا مئدیاپارت اینترنت سایتی، یاییملادیغی "رواندا سوی‌قیریمی: فرانسانین یالانلاری اورتایا چیخدی" باش‌لیق‌لی، فرانسا دیش استخبارات بیریمی دی‌جی‌اس‌ای‌یه عاید بیر سنده دایاندیردیغی خبرین‌ده، فرانسانین، هوتو میلیسلرین تخمیناً ۸۰۰ مین توتسی‌نی اؤلدوردویو رواندا سوی‌قیریمینین اصل سوروملولارینی گیزلتدیگینی یازدی.
خبرده، فرانسا، رواندا سوی‌قیریم اولین‌ده، سیراسین‌دا و سونراسین‌دا هوتولارلا اوزلاشما و امکداش‌لیق ائتمکله سوچلاندی.
دی‌جی‌اس‌ای‌نین سندین‌ده سوی‌قیریمی باشلادانلارین هوتولار اولدوغونون آچیق شکیل‌ده یئر آلماسینا باخمایاراق فرانسانین سوی‌قیریمین سوروملولارییلا ایش بیرلیگی ائتدیگی وورغولاندی.
رواندادا ۱۹۹۴.جو ایلده هوتولار، دؤورون دؤولت باشقانی هابیاریمانانین اوچاغینین دوشمه‌سین‌دن سوروملو توتدوقلاری توتسیلره قارشی سوی‌قیریم باشلاتمیشدی.
اؤلکه‌ده ۱۰۰ گون داوام ائد‌ن قیرغین‌دا ۸۰۰ مین‌دن چوخ توتسی حیاتینی ایتیرمیشدی.
فرانسا، سویقیریمی ائد‌ن هوتو حکومتینین اوزون مدت دستک‌چی‌سی اولدوغو اوچون اولوسلارآراسی توپلومدا و اؤلکه ایچین‌ده تنقید اولونوردو.
فرانسانین اسکی پرزیدنتی فرانسوا میتران، لو فیگارو قازئتینه ۱۹۹۸.جی ایلده وئردیگی مصاحیبه‌ده، "او اؤلکه‌لرده بیر سوی‌قیریم یاشانماسی او قدر ده اؤنم‌لی بیر شئی دئییل" دئمیشدی.
روان‌دا سوی‌قیریمی دؤورونه دایر آرشیولر اوزرین‌ده‌کی "دؤولت سری" قاداغاسینین قالدیریلماسینا باخمایاراق، میتران طرفین‌دن ایکینجی بیر قاداغانین قویولدوغو و بو سببله آرشیولره گیریله‌بیلمه‌دیگی ایفاده ائدیلیر.
فرانسا آنایاسا محکمه‌سی، سپتامبر ۲۰۱۷ده رواندا سوی‌قیریمی حاقین‌دا ایشلر گؤره‌ن بیر آراشدیرماچینین، سوی‌قیریم دؤورونه باغلی جمهورباشقانلیغی آرشیولرینه گیرمه طلبینی رد ائتمیشدی.
